கேள்வி: இலதா நாராயணன் என்பது என்ன?
பதில்: இலதா நாராயணன் (''Lata Narayanan'')(பிறப்பு 1966) என்பவர் இந்திய-கனடா கணினி அறிவியலாளர் ஆவார். இவர் விநியோகிக்கப்பட்ட அல்காரிதம் மற்றும் சேணொலி தற்காலிக பிணையம் பிரிவில் ஆய்வு மேற்கொண்டு வருகிறார். இவர் மொண்ட்ரியால், கான்கார்டியா பல்கலைக்கழகத்தில் கணினி அறிவியல் மற்றும் மென்பொருள் பொறியியல் துறையில் பேராசிரியர் ஆவார்.
கேள்வி: இலதா நாராயணன் - இளமையும் கல்வியும் பற்றி நீங்கள் என்ன அறிந்துள்ளீர்கள்?
பதில்: நாராயணனின் பூர்வீகம் சென்னை ஆகும். இங்கு இவர் 1966-இல் பிறந்தார். இவர் புது தில்லி உள்ள உயர்நிலைப் பள்ளியில் கல்வி கற்றார். மேலும் 1987ஆம் ஆண்டு பிர்லா தொழில்நுட்பம் மற்றும் அறிவியல் கழகம் இளநிலை தொழில்நுட்ப பட்டத்தினை கணினி அறிவியலில் பெற்றார். இதனைத் தொடர்ந்து கணினி அறிவியலில் முதுநிலை பட்டதாரி படிப்பிற்காக அமெரிக்காவில் உள்ள இரோசெச்டர் பல்கலைக்கழகம் சென்றார். 1989-இல் முதுநிலைப் பட்டம் பெற்று 1992-இல் முனைவர் பட்டம் பெற்றார். ''மெஷ்-இணைக்கப்பட்ட செயலி வரிசை: தேர்வு, வரிசைப்படுத்துதல் மற்றும் ரூட்டிங்'' எனும் இவரது முனைவர் பட்ட ஆய்வினை டேனி கிரிசான்க்கால் ஆய்வு நெறியாளராக வழிநடத்தினார்.
கேள்வி: இலதா நாராயணன் - தொழில் பற்றி தகவல் சொல்.
பதில்: மனிடோபா பல்கலைக்கழகத்தில் முதுநிலை ஆராய்ச்சிக்குப் பிறகு, நாராயணன் 1993-இல் கான்கார்டியா பல்கலைக்கழகத்தில் ஆசிரியப் பணியில் சேர்ந்தார். 2012-இல் துறைத் தலைவராகத் தனது தற்போதைய பொறுப்பை ஏற்கும் முன், இவர் கான்கார்டியா பல்கலைக்கழக பொறியியல் மற்றும் கணினி அறிவியல் புலத்தில் கல்வித் திட்டங்களுக்கான இணை புலத் தலைவராக இருந்தார்.